Karácsony azt írja, nem tudja és nem is akarja betiltani a Lokált, de nem hagyja, hogy a főváros asszisztáljon a gyűlöletkeltő hazugságok terjesztéséhez.

Cenzúrát, betiltást emleget a Lokál, miután a főváros fel akarja bontani a közterülethasználati szerződést a lap kiadójával. A főpolgármester a Facebookon szólt vissza a lapnak: "Sajtószabályozás ügyében én leginkább Deák Ferenccel értek egyet.

Legyen egy sor a törvény: hazudni nem szabad. Na, ennek a törvénynek a Lokál biztosan nem felelne meg.

Ennek ellenére természetesen nem tudom, és nem is akarom betiltani. De azt nem hagyom, hogy a főváros asszisztáljon a gyűlöletkeltő hazugságaik terjesztéséhez!"